cyanic-selkie/wikianc huggingface dataset:
Tenzin Gyatso
Flukten fra Tibet
Kineserne har i denne tiden hatt som mål å innføre maoismen i Tibet, først med fredelige midler, men etterhvert med undertrykkelse og bruk av vold. 17. mars 1959 var situasjonen så spent at kineserne truet med å ødelegge palasset i Lhasa. Om kvelden kler Dalai Lama seg ut som soldat med en rifle over skulderen. Selv om det er kinesiske spioner i folkemengden utenfor palasset, er det ingen som kjenner Dalai Lama igjen fra andre soldater. Tidligere på dagen har Dalai Lamas mor, søster og bror forlatt palasset, utkledd som stammefolk. Flere religiøse lærere og ministre er også blitt smuglet ut av palasset.
I første omgang er målet å komme seg ut av Lhasa, slik at situasjonen kan normaliseres i hovedstaden. Dalai Lama håper å kunne gjenoppta forhandlinger med de kinesiske myndighetene, slik at han slipper å måtte forlate Tibet. I disse ufremkommelige fjellområdene fins det mange gjemmesteder. Tibets motstandsbevegelse har også tilhold her.
Under flukten må Dalai Lama og hans følge passere fjellpass i nesten 5 000 meters høyde. Det er ikke veier, bare ridestier, og de må krysse elver på prammer og primitive båter. I tillegg er været uforutsigbart, med kraftige og plutselige snøstormer.
Eksil i India
Dalai Lama møtte statsministeren i India, Jawaharlal Nehru, for å få India til å legge press på Kina til å gi Tibet en autonom regjering da relasjonene til Kina ikke førte frem. Nehru ønsket ikke å øke spenningen mellom Kina og India, så han oppfordret Dalai Lama til å arbeide med syttenpunktsavtalen som Tibet hadde med Kina. I 1959 flyktet Dalai Lama fra Tibet til India, og etablerte en eksilregjering i Dharamsala, som ofte blir referert til som «lille Lhasa».
Han opprettet et tibetansk utdanningssystem for å lære barna tibetansk språk, historie, religion og kultur. Det tibetanske institutt for utøvende kunst ble etablert i 1959, og Det sentrale instituttet for høyere tibetanske studier ble hoveduniversitetet for tibetanere i India. Han bidro til gjenopprettelsen av 200 klostre for å bevare den tibetanske buddhistiske læren og den tibetanske levemåten.
Dalai Lama appellerte til FN om Tibet-spørsmålet, og det resulterte i tre resolusjoner fra generalforsamlingen i 1959, 1961 og 1965. Disse resolusjonene pålegger Kina å respektere det tibetanske folkets menneskerettigheter og deres ønske om selvstyre.
I 1963 utformet han en demokratisk grunnlov som er basert på menneskerettighetene. Et tibetansk eksil-parlament blir valgt av de tibetanske flyktningene som lever over hele verden, og den tibetanske eksil-regjeringen blir likeledes valgt av det tibetanske parlamentet.
På kongressen for menneskerettigheter i 1987 i Washington, D.C. foreslo han en fempunkts plan for Tibets fremtid. Planen gikk ut på at Tibet skulle bli en «fredssone», og at det skulle bli slutt på innvandringen av etniske kinesere til Tibet. Den oppfordret også til respekt for fundamentale menneskerettigheter og demokratiske rettigheter, og at Kina skulle slutte å bruke Tibet til atomprøvesprengninger, atomvåpenproduksjon og lagring av atomavfall. Til slutt oppfordret den til «seriøse forhandlinger» om Tibets fremtid. Han la frem en lignende plan i Strasbourg i Frankrike 15. juni 1988. Der utvidet han fempunktsplanen og foreslo opprettelsen av et selvstyrt demokrati i Tibet, «i samarbeid med Folkerepublikken Kina». Denne planen ble avvist av den tibetanske eksilregjeringen i 1991.
I oktober 1991 uttrykte han ønske om å reise tilbake til Tibet for å forsøke å komme frem til en gjensidig vurdering av situasjonen sammen med de lokale kinesiske myndighetene. På dette tidspunktet fryktet han at et voldelig folkeopprør i Tibet ville finne sted, og ønsket å unngå det.
Den 5. juli 2005 appellerte han til deltakerne på ledermøtet for G8-landene om å lette byrden for de millionene av menneskene som sulter i verden. Han sa at møtet hadde et «positivt potensial».
Dalai Lama feiret sin 70-årsdag 6. juli 2005. Rundt 10 000 tibetanske flyktninger, munker og utenlandske turister samlet seg utenfor hjemmet hans. Patriark Alexius II av den russisk-ortodokse kirke sa: «Jeg medgir at den russisk-ortodokse kirke verdsetter de gode relasjonene den har til tilhengerne av buddhismen og håper på deres videre utvikling». President Chen Shui-bian i Taiwan deltok i en bursdagsfeiring som ble kalt «Omreisende med Kjærlighet og Visdom i 70 år» som fant sted i Hallen til minne om Chiang Kai-shek i Taipei. Presidenten inviterte ham til å komme tilbake for tredje gang i 2005. Hans tidligere besøk var i 2001 og i 1997.
Eli
Eli og Elie er et mannsnavn og kvinnenavn med hebraisk eller gresk opprinnelse. Eli er et vanlig kvinnenavn i Norge og et vanlig mannsnavn på Færøyene.
Etymologi
Som kvinnenavn er Eli:
Tenzin Gyatso
Eksil i India
Dalai Lama ønsker ikke å komme tilbake til Tibet med mindre Folkerepublikken Kina lar være å sette vilkår for hjemkomsten, noe de hittil har nektet å gå med på. Den 5. juli 2005 avslo Kina hans ønske om å komme tilbake på sin bursdag, til tross for at man frykter et folkeopprør mot de lokale myndighetene i Tibet og omegn dersom han dør i eksil.
Kampene i Gausdal
Kampene i Gausdal varte fra 21. april til 29. april 1940 da de norske styrkene kapitulerte. Kampene foregikk mellom den retirerende gruppen Dahl og kampgrupper fra den framrykkende tyske divisjon Engelbrecht tilhørende Kampgruppe XXI under generaloberst Nikolaus von Falkenhorst og hadde som overordnet mål å komme i forbindelse med de tyske styrkene som gikk sørover fra Trondheim. Det norske forsvaret var fra 18. april forsterket med britiske styrker i Gudbrandsdalen.
Tenzin Gyatso
Utenlandske relasjoner
Siden 1967 har Dalai Lama reist verden rundt og besøkt 46 forskjellige nasjoner. Han møtte Pave Paulus VI i Vatikanstaten i 1973. Senere møtte han Pave Johannes Paul II i 1980 og også i 1986, 1988, 1990 og 2003. Han har også møtt erkebiskopen av Canterbury, dr. Robert Runcie, og andre ledere av den angelikanske kirken i London. Han har også møtt offisielle representanter for det jødiske og det katolske trossamfunn. Akkurat nå har han løpende kontakt med den russisk-ortodokse kirken. Den litauiske presidenten Vytautas Landsbergis inviterte ham til å tale for det litauiske parlament, og Dalai Lama var den første utenlandske leder som gjorde dette. Han har løpende kontakt med India og har tidligere hatt kontakt med FN og USA. En uvanlig episode oppsto da Dalai Lama ble nektet å besøke Sør-Korea i 2001. Kinesiske utsendinger og Dalai Lama har hatt fire møter om Tibet-spørsmålet siden september 2002, noe som er blitt møtt med internasjonal støtte.
Eli
Etymologi
Som mannsnavn er Eli en latinsk skrivemåte av det hebraiske navnet Ely (hebraisk: אֵלִי), en kortfrom av navn basert på navneleddet el, «gud», eller eli, «min gud». Eli kan også bety «oppstigning» på hebraisk.
Tenzin Gyatso
Sosiale og politiske standpunkter
Den nåværende Dalai Lama har en tilnærmet universell appell blant tibetanske buddhister. Hans meninger om kontroversielle sosiale og andre spørsmål blir imidlertid ikke delt av alle tibetanske buddhist-lamaer, og disse standpunktene er ikke dogmatisk bindende for alle som praktiserer tibetansk buddhisme.
Eli
Utbredelse
På verdensbasis er Eli utbredt både som mannsnavn og kvinnenavn, men i Norge er navnet nærmest utelukkende brukt som kvinnenavn.
Eli har norsk navnedag 21. mai.
Tenzin Gyatso
Den tibetanske uavhengighetsbevegelsen
I motsetning til oppfatningen om at den tibetanske ikke-voldelige linjen ikke har gitt dem så mye oppmerksomhet som de kunne ha fått med voldelige midler, så har denne linjen ført til langt mer støtte, penger og popularitet enn mange andre lignende saker. Dette skyldes i stor grad Dalai Lama, som er en av en av den vestlige verden mest avholdte skikkelser. Til tross for at Kina har satt en stopper for utviklingshjelp i FN-regi, så sørger et nettverk av private veldedighetsorganisasjoner for at den økonomiske støtten tibetanske flyktninger mottar per person er en av de høyeste i verden, noe som gjør at deres levestandard er høyere enn levestandarden til de innfødte indiske innbyggerne i det samme området.
Eli
Mannsnavn
Eli er kjent brukt som mannsnavn i Danmark fra 1800-tallet. Navnet var mest populært i Danmark på 1910- 1920- og 1930-tallet, spesielt i Lolland-Falster.
Tenzin Gyatso
Globale politiske standpunkter
Dalai lama er motstander av bruk og lagring av masseødeleggelsesvåpen, og støtter nedrustning. I 1998 ga han sin støtte til et forslag fra Folkerepublikken Kina om å forby alle masseødeleggelsesvåpen. Som religiøs leder er Dalai Lama motstander av krig, men anerkjenner at andre verdenskrig, Koreakrigen og kanskje Afghanistan, var til det beste for sivilisasjonen og demokratiet. Han hevder imidlertid at ikke-vold er mer effektivt på lang sikt. Han skylder på stormaktene og mener at krig bare er en gammel vane.
Eli
Kvinnenavn
Eli var et vanlig kvinnenavn i Norge på 1600-tallet. Eli og varianten Elie var også svært populære navn på jentebarn på 1700-tallet. Eli var igjen populært på 1940- og 1950-tallet.
Tenzin Gyatso
Globale politiske standpunkter
Selv om Dalai Lama ba Det hvite hus om å «tenke seriøst på hvorvidt en voldelig aksjon er den riktige tingen å gjøre» i forkant av invasjonen i Irak, har han senere uttrykt et mer «langsiktig» syn på hvorvidt krigen i Irak kan rettferdiggjøres, og nekter å fordømme den. Han har gjentatt dette standpunktet en rekke ganger siden den opprinnelige reportasjen i New York Times.
Eli
Kjente personer med navnet
Personene i listen er ordnet kronologisk etter fødselsår.
Tenzin Gyatso
Globale standpunkter i sosiale spørsmål
Dalai Lama støttet opprettelsen av Dalai Lama-stiftelsen for å fremme fred og etikk over hele verden. Han antas ikke å være direkte involvert i denne stiftelsen. Han har også uttrykt sin tro på at moderne vitenskapelige funn bør ha presedens over gamle religioner
Det er blitt rapportert at han har uttalt seg slik om homofili: «Dersom to mennesker ikke har avlagt løfte om sølibat, og ingen av dem blir skadet, hvorfor skal ikke dette være akseptabelt?» Han har gjentatte ganger bekreftet sitt standpunkt om at homofile bør bli akseptert i samfunnet, men han har også uttalt at homofil praksis er seksuell utukt, noe som innebærer at homofil sex er akseptabelt for samfunnet generelt, men ikke i buddhismen eller for buddhister. Som han forklarer i sin bok Beyond Dogma: «Homoseksualitet, enten det er mellom menn eller kvinner, er ikke upassende i seg selv. Det som er upassende er bruken av organer som allerede er definert som upassende for seksuell kontakt.» Man kan derfor konkludere med at homofil praksis er upassende på samme måte som masturbasjon og oral- eller analsex er upassende for heteroseksuelle. Han har også medgitt at selv om han ikke er villig til å se bort fra de hellige skriftene på dette punktet, så kjenner han ikke grunnlaget for disse læresetningene, og han har uttrykt «villighet til å vurdere muligheten for at noen av læresetningene kan være spesifikke for en bestemt kulturell eller historisk kontekst.»
Dalai Lama er generelt motstander av abort, selv om han har nyansert dette synet noe, slik han forklarer til New York Times:
Abort er naturligvis, fra et buddhistisk standpunkt, en drapshandling og negativt, når man snakker generelt. Men det er avhengig av omstendighetene. Hvis det ufødte barnet vil bli mentalt tilbakestående eller hvis fødselen vil skape alvorlige problemer for moren så kan det foreligge et unntak. Jeg tror abort bør støttes eller frarådes avhengig av hver enkelt situasjon.  — Dalai Lama, New York Times, 28. november 1993
Kritikk
I oktober 1998 bekreftet Dalai Lama-administrasjonen at de hadde mottatt 1,7 millioner dollar årlig på 1960-tallet fra de amerikanske myndighetene gjennom CIA, og at de hadde utdannet motstandsbevegelsen i Colorado (USA). Da CIA-offiseren John Kenneth Knaus i 1995 spurte Dalai Lama om CIA hadde gjort en god eller dårlig ting ved å gi denne støtten, svarte han at selv om det hadde hjulpet på moralen til de som hadde kjempet mot kineserne, hadde «tusenvis at liv gått tapt under motstandskampen», og videre at «de amerikanske myndighetene hadde involvert seg i hans lands affærer som et ledd i taktikken under den kalde krigen, og ikke for å hjelpe Tibet.»
Den britiske journalisten Christopher Hitchens skrev i 1998 en skarp kritikk av Dalai Lama hvor han stilte spørsmål ved hans påståtte støtte til Indias atomprøvesprengninger, hans økonomiske fordeler av kontakten med Hollywood-kjendiser som Richard Gere, og uttalelser der han gir sin støtte til prostitusjon. Dalai Lama mottok en stor donasjon fra Shoko Asahara, leder for Aum Shinrikyo-sekten i Japan, som var ansvarlig for å slippe nervegassen sarin på T-banen i Tokyo. Dette fant imidlertid sted lenge før Asahara iverksatte angrepet.
Dalai Lama blir noen ganger kritisert for å endre budskapet sitt slik at det skal være spiselig for hans publikum, og fordi han noen ganger endrer standpunkt etter situasjonen. Han har også blitt kritisert for det blandede budskapet han sender: På den ene siden kommer han ofte med uttalelser mot kineserne som sjokkerer og fører til sterk motstand mot dem, men på den andre siden ber han folk ha barmhjertighet overfor kineserne. Han er også blitt tatt for å ta parti i en sak for så å skifte mening, ofte som svar på kritikk. Denne tendensen har ført til at begge sider i forskjellige saker tror at Dalai Lama har tatt deres parti, for eksempel i saken om homofili, abort, krigen i Irak, krigen i Kashmir, atomvåpen og så videre.
Internasjonal innflytelse
De kinesiske myndighetene har fra tid til annen erklært at Tenzin Gyatso er tilhenger av et selvstendig Tibet. Over tid har han utviklet et offentlig standpunkt som går ut på at han ikke er tilhenger av tibetansk selvstendighet, og at han ikke ville hatt noe imot en status der Tibet har internt selvstyre, mens Folkerepublikken Kina tar hånd om visse deler av Tibets forsvar og utenrikspolitikk. I denne middelvei-tilnærmingen har han foreslått at de kinesiske myndighetene burde ta hånd om utenrikspolitikk og forsvar, og at Tibet burde administreres av demokratisk valgte organer.
Det har vært jevnlige og stillferdige forhandlinger mellom den tibetanske eksilregjeringen og Kina. I dag ønsker Dalai Lama å diskutere saken om selvstyre for Tibet innenfor Kina, mens de kinesiske myndighetene har insistert på at de kun vil forhandle om Dalai Lamas hjemkomst til Tibet.
Den 22. juni 2006 bestemte det kanadiske parlamentet enstemmig at Tenzin Gyatso skulle bli æresborger i Canada. Det var den tredje gangen i historien at myndighetene i Canada har gitt denne æresbevisningen, de andre har vært Raoul Wallenberg i 1985 og Nelson Mandela i 1998.
Norgesbesøk i 2014
Den 7. mai 2014 besøkte han Norge. Han ble tildelt Nobels fredspris i Norge i 1989 og var invitert hit av den Norske Nobelkomite. Han ble tildelt prisen «delvis for å ære minnet om Mahatma Gandhi», og offisielt for sin kamp for en fredelig frigjøring av Tibet, som ble okkupert av Folkerepublikken Kina i 1959.
Den 7. mai ankom han Gardermoen flyplass, og litt før klokken 11 ble han hilst av folket fra balkongen på Grand Hotel. Det ble solgt 2 000 billetter til to publikumsarrangementer. Den 8. mai holdt han en forelesning i Chateau Neuf om en avart av meditasjonen ānāpānasati (oppmerksomhet ved pusten) fra tibetansk buddhisme. Den 9. mai holdt han en forelesning i Folketeatret om karuṇā eller buddhismens lære om medlidenhet.
Den 8. mai fikk han møte sametingspresident Aili Keskitalo, som også inviterte han til Sameland. Samme dag ble han tatt imot på Løvebakken av Ketil Kjenseth (V) i Stortingets Tibetkomite, og åtte politikere fra de politiske partiene på Stortinget:   Bård Vegar Solhjell (SV), Marianne Aasen (Ap), Liv Signe Navarsete (Sp), Rasmus Hansson (De Grønne), Trine Skei Grande (V), Knut Arild Hareide (KrF), Michael Tetzschner (H) og Ingebjørg Godskesen (FrP). Dalai Lama møtte også andre Stortingspolitikere og ungdomspolitikere. I sin innledningstale hyllet han det norske demokratiet. Den 9. mai besøkte han Nobels Fredssenter, sammen med Oslos ordfører Fabian Stang; han holdt også en tale i Oslo handelsgymnasium om religion, forbruk og livsstil. Tidligere statsminister Kjell Magne Bondevik holdt en appell for ham foran Stortinget; men han møtte også mellom 200 og 300 motdemonstranter fra den eksiltibetanske religiøse minoriteten den Nye Kadampa-tradisjonen som dyrker Dorje Shugden.
Den 24. april besluttet regjeringen å ikke møte ham. Da Norge tildelte fredsprisen in absentia til den kinesiske regimekritikeren Liu Xiaobo i 2010, ble forholdet mellom Norge og Kina svært dårlig. Talsmann for Folkerepublikken Kinas utenriksministerium, Ma Zhaoxu, sa 7. oktober 2010 at prisen ble tildelt en kriminell. Under hemmelige forhandlinger som startet under utenriksminister Espen Barth Eide i Jens Stoltenbergs andre regjering og fortsatte under Solberg-regjeringen – såkalte bakkanaler mellom diplomater fra utenriksdepartementet og Kinas ambassade i Oslo, hadde Kina stilt 10–14 harde krav til en ny norsk handelsavtale. En studie fra Universitetet i Heidelberg fra 24. april 2013, som ble publisert i september 2013, viste at Kina har straffet land som mottar Dalai Lama på høyeste nivå. 2013 var et rekordår i norsk handel med Kina med en eksport på over 16 milliarder kroner, turismen fra Kina nådde nye høyder med en økning på 63 %, og regjeringen ønsket å bevare dette forholdet.
De fire partiene SV, KrF, Venstre og De Grønne kritiserte stortingspresident Olemic Thommessen for håndteringen av besøket, mens tidligere statsminister Kåre Willoch støttet regjeringen. Også Amnesty International kritiserte beslutningen om å bøye av for Kina. I Stortingets spørretime den 23. mai, avviste utenriksminister Børge Brende at Norges anseelse tok skade av dette.
Æresbevisninger
Dalai Lama har mottatt mange æresbevisninger i løpet av sin åndelige og politiske karriere. Den 22. juni 2006 ble, han som en av tre personer noensinne, tildelt kanadisk æresborgerskap av parlamentet i Canada. Den 28. mai 2005 mottok han Christmas Humphreys-prisen fra buddhistforbundet i Storbritannia. Hans kanskje viktigste æresbevisning var Nobels fredspris, som han mottok i Oslo 10. desember 1989 (se under).
Her er noen andre æresbevisninger han har mottatt:
Komplett liste
Nobels fredspris
I 1989 ble Tenzin Gyatso tildelt Nobels fredspris. Formannen i Nobelkomiteen sa at dette var «delvis for å ære minnet om Mahatma Gandhi». Offisielt ble han tildelt prisen fordi komiteen ønsket å anerkjenne hans arbeid i kampen for frigjøringen av Tibet, og for arbeidet med å nå en fredelig løsning istedenfor å bruke vold. I sin takketale kritiserte han Kina for maktbruken mot studentene som protesterte på Den himmelske freds plass i 1989. Han uttalte imidlertid at studentenes bestrebelser ikke hadde vært fånyttes. Talen hans fokuserte på viktigheten av en fortsatt bruk av ikke-vold og hans ønske om å opprettholde en dialog med Kina for å forsøke å finne en løsning på situasjonen.
Kina opplevde en viss isolasjon fra verdenssamfunnet etter massakren på Den himmelske freds plass og det er antatt at dette gjorde det lettere for Norge å tildele Lama Fredsprisen. Men det eksisterte likevel en viss frykt for at Norge ville utsettes for sanksjoner fra Kina hvis prisen ble tildelt ham. Frykten kom fra deler av næringlivet og kom sterkest til uttrykk hos den Sandefjords-baserte entreprenøren Bjørn Hansen, som i et Antenne Ti-program mente at hele Fredsprisen burde avskaffes.
Filmer om Dalai Lama
Blant filmene som er blitt produsert nylig om den 14. Dalai Lama er Kundun og Syv år i Tibet.
Andre nyere filmer:
Diverse
Den amerikanske tibetologen Jeffrey Hopkins var fra 1979 til 1989 sjefsoversetter til engelsk for Dalai Lama.
Kampene i Gausdal
Strategien
Kampgruppe XXI ga i sin operasjonsbefaling den 16. april Divisjon Engelbrecht (163. infanteridivisjon) som hadde rykket fram fra Oslo etter den 12. april, med formål å nå Trondheim gjennom Gudbrandsdalen og Dovre ordre om å angripe langs vestsiden av Mjøsa. De norske styrkene fra 2. divisjon hadde i henhold til Hærens overkommandos direktiv nr. 22 den 15. april, foretatt en oppholdende strid på Østlandet og var nå trukket tilbake som flankesikring for de to britiske bataljonene i 146 Brigade fra styrkene i North Western Expeditionary Force som fra 19. april ankom Lillehammer og Fåberg som sammen med norske styrker forsvarte inngangen til Gudbrandsdalen.
Styrkene
Gruppen Dahl som stod direkte under Hærens overkommando (HOK) bestod av to bataljoner fra Vestoppland infanteriregiment nr. 6 (IR 6), en bataljon av Akershus infanteriregiment nr. 4 (IR 4), og Artilleriregiment nr. 2. Av andre avdelinger var Befalsskolen for Kavaleriet/Skoleeskadronen (BSK/SE) tillagt gruppen. De tyske kampgruppene fra divisjon Engelbrecht (163. infanteridivisjon) bestod av Kampgruppe Adlhoch som angrep fra vest, gruppen Zanthier (III/IR 349) og gruppen Nikkelmann fra østsiden av Mjøsa.
Opptakten til kampene
Den 18. april fikk gruppen Dahl ordre fra HOK om å gå tilbake over Toten mot Gjøvik. De britiske styrkene på vestsiden av Mjøsa dekket retretten. Bataljon Hermansen av Infanteriregiment nr. 4 (II/IR 4) ble ikke biltransportert og fikk tilbaketrekningordren for sent og ble derfor dirigert til Torpa og ble tilsluttet 4. divisjon/4. feltbrigade.
Oppmarsj
I møte i gruppehovedkvarteret til gruppen Dahl på Biri den 21. april der general Ruge deltok, ble det gitt ordre om retrett til Gausdal og oppmarsj der, etter at kampene på begge sider av Mjøsa hadde tatt seg opp. Gruppen Dahl gikk da tilbake til Follebu og Saksumdal.
Om kvelden den 21. april hadde gruppen Hvinden Haug gått tilbake til Balbergkampen. Vingnesbrua ble sprengt av pionerkompaniet den 22. april. Etter å ha dekket retretten for de norske styrkene, trakk de britiske styrkene seg tilbake om Øvre Gausdal over Tretten bru til Tretten. Sammen med andre avdelinger av 2. divisjon fortsatte disse felttoget til divisjonen kapitulerte på Åndalsnes 3. mai 1940.
Utgruppering av styrkene
Den 22. april var gruppen Dahl utgruppert i Gausdal med to kompanier i Østre Gausdal under major Broch, og tre bataljoner i Vestre Gausdal og Saksumdal under major Abilgaard. Gruppens artilleri ble utplassert sør i Østre Gausdal og med ett batteri helt nede ved Fåberg kirke. Ingeniørkompaniet lå på Mosenget nord i dalen. Gruppens kommandoplass var lagt til Fougner i Østre Gausdal. De tyske styrkene stod samme dag nord for Lillehammer på vestsiden av Mjøsa og i Vardal på østsiden.
Kampene ved Svingvoll
I Østre Gausdal forberedte undergruppe Gedde stillinger ved Svingvoll bru fra 23 april. Fra samme område opererte det Abelske skikompani som flankesikring for de engelske troppene på Tretten. Den 22. april sluttet Hans H Engebrigtsen sitt mitraljøselag i kompani Fredriksen av II/IR 4 til Abels kompani. Også kompani Dalsegg var forlagt der. Angrep fra Tretten gjennom Musdal den 28. april førte til kamper ved Svingvoll bru, Frøysen og Gevorbenhaug. En offensiv fra de norske styrkene ble forsøkt stanset med en motoffensiv fra Tretten av en avdeling ledet av major von Pochet med stridsvogner. Disse kunne gå over Lågen da brua ved Tretten ikke var sprengt. Stridsvognene ble oppholdt ved Svingvoll bru av løytnant Juels halvbatteri med en kanon fra I/IR 6. Etter at de tyske troppene og stridsvognene gikk over brua, trakk de norske styrkene seg tilbake over åsen til Vestre Gausdal. Retretten ble dekket av II/IR 6. Under dette oppdraget ble kompani Smith tatt til fange.
Gevorbenhaugen
Den 23. april ble en buss med soldater fra pionerkompaniet (Pikp 1) beskutt av sine egne og 16 soldater ble drept.
Kampene ved Segalstad bru
Som en sikring av retretten til major Brochs gruppe fra Østre Gausdal ble det den 23. april forberedt opptaksstillinger ved Segalstad bru. 4 Pionerkompani (Pikp 4) sprengte Segalstad bru om morgenen den 24. april. Et planlagt norsk framstøt mot Segalstad bru sørover gjorde at det ble gitt ordre til kompaniet om å bygge opp igjen brua om kvelden den 25. april. Dette ble utført med 2 infanterikompanier som sikring. Om morgen den 26. april var brua igjennoppbygd.
Den norske offensiven fra Vestre Gausdal mot sør i Østre Gausdal den 26. april møtte motstand ved Steine gård og fra den tyske Bataljon Manthey i stillingene over Avlund-Lunde-Berge. Etter kraftige artilleriild stoppet det norske angrepet opp om ettermiddagen og troppene ble liggende i sine stillinger. Segalstad bru ble sprengt. Major Broch ble skutt og drept på Aulestad gård. Bataljon Smith ble satt til å dekke retretten og måtte overgi seg etter at bataljonsjefen og staben ble tatt til fange. Også kompani Ignacius ble tatt til fange samtidig. Etter kampene kunne tyske tropper av II/IR 369 fra sør og fra Tretten i nordvest møttes i Østre Gausdal.
Etter at major Brock falt, tok rittmester Gedde over som avsnittssjef den 27. april.
Møllerbakken
Det var plassert ut sperringstropper ved veisperringen mot Espedal. Troppene ble reorganisert i Vestre Gausdal den 28. april. Kompani Smith trakk seg tilbake til Møllerbakken i forberedte stillinger og hadde ordre om å holde disse den 28. april
Avsluttende kamper
Ved Møllerhaugen satte tyske styrker inn et angrep den 29. april
Den 29. april om morgenen fikk Gruppen Dahl ordrer fra HOK om å holde stillingen i Vestre Gausdal og binde mest mulig tyske styrker.
Oberst Dahl møtte bataljonsjefen Beyer om ettermiddagen for å forhandle om kapitulasjon. Samme dag den 29. april kapitulerte han for general von Falkenhorst på Ringebu og avleverte denne på Kråbøl i Vestre Gausdal den 30. april.
Sivile tap
Under kampen ble flere sivile drept. På gården Frøyse ble beboerne tatt til fange av tyske styrker og gården brent 147 dyr brant inne. En av beboerne døde senere etter at fangene kom inn i kampene ved Segalstad bru. Også flere andre bygninger i Gausdal brant opp under kamphandlingene.
Falne
Akershus infanteriregiment nr.4 (IR 4) hadde 3 falne i kampene.
Carnoustie Golf Club
Carnoustie Golf Club er en golfklubb i Carnoustie, Skottland, grunnlagt i 1842. Den er en av verdens 10 eldste golfklubber. Det har vært spilt golf på Carnoustie siden 1500-tallet, og den eldste opptegnelsen, fra 1527, forteller om jarlen av Panmure, sir Robert Maule, som «Exercisest the Gowf» på linksområdet.
Den opprinnelige banen på Carnoustie var på 10 hull, frem og tilbake over en bekk. Innvielsen av jernbanen langs kysten fra Dundee til Arbroath i 1838 førte med seg en tilstrømning av nye golfere langveisfra. Dette resulterte i at banen ble ombygget og utvidet i 1867 til det som i mellomtiden var blitt standard 18 hull. Siden har Carnoustie fått to nye 18-hullsbaner – Burnside Course og den noe kortere Buddon Links.
The Championship Course på Carnoustie har vært scene for The Open Championship ved flere anledninger. Første gang var i 1931, da Tommy Armour fra Edinburgh vant. Senere vinnere på Carnoustie er Henry Cotton i 1936, Ben Hogan i 1953, Gary Player i 1968, Tom Watson i 1976, Paul Lawrie i 1999 og Padraig Harrington i 2007.
I USA har banen fått kallenavnet «Car-Nasty» på grunn av de meget vanskelige spilleforholdene. Begrepet «Carnoustie-effekten» stammer fra The Open i 1999, da mange av verdens beste golfspillere, oppfostret på jevne amerikanske golfbaner, ble frustrert av de uforutsette problemene på linksbanen. Mens store golfmesterskap som regel vinnes med en score langt under par, eller rett under par i US Open, ble vinnerscoren på Carnoustie i 1999 seks over par.
Charles Riddy
Charles Riddy (født 3. mars 1885, død 11. juni 1979) var en canadisk roer som deltok i de olympiske leker 1908 i London.
Illyrere
Illyrere (gresk: Ἰλλυριοί; latin: Illyrii eller Illyri) var en gruppe av indoeuropeiske stammer som bosatte seg i den vestlige delen av Balkan i antikken og langs sørøstkysten av den italienske halvøya (Messapia). Området til illyrerne dekket det som kom til å bli kjent som Illyria av greske og romerske forfattere, og dekket deler av det tidligere Jugoslavia og nåværende Albania og Kosovo, mellom Adriaterhavet i vest, elven Drava i nord, elven Velika Morava i øst og munningen av elven Vjosë i sør. Den første redegjørelse om illyriske folk kommer fra Periplus (περίπλους, «Kystfart»), en antikk gresk tekst fra midten av 300-tallet f.Kr.
Charles Riddy
Riddy vant to olympiske bronsemedaljer i roing under Sommer-OL 1908 i London. Han var med på den canadiske åtteren som beseiret en norsk åtter i kvartfinalen, men som tapte semifinalen til en britisk båt som siden vant finalen. Han kom også på tredjeplass i firer uten styrmann sammen med Gordon Balfour, Becher Gale og Geoffrey Taylor.
Illyrere
Disse stammene er antatt å ha vært forent av et felles språk, illyrisk, hvor det er kun bevart små fragmenter, men nok til å konstatere at det en gren av indoeuropeisk, og døde ut i løpet av 400-tallet e.Kr. Imidlertid ble betegnelsen «illyrere» benyttet av antikkens grekere til deres naboer i nord, og da i en langt bredere og generell mening av dårlig definert gruppe av folkeslag. Det er i dag uklart i hvilken grad illyrere var språklig og kulturelt ensartet. Faktisk ble en illyrisk opprinnelse tilskrevet også noen få oldtidsfolk i Italia, i særdeleshet iapygere, dauniere, og messapiere. Det er antatt at disse mest sannsynlig hadde kommet til kysten av Den italienske halvøya fra det geografiske området «Illyria». De illyriske stammene kom aldri kollektivt å se på seg selv som «illyrere», og det er usannsynlig at de benyttet noen form for kollektiv betegnelse på seg selv. Derimot synes det som om betegnelsen «illyrere» har vært navnet på en særskilt illyrisk stamme som grekerne først kom i kontakt med i løpet av bronsealderen, hvilket førte til at navnet illyrere ble benyttet på alle folk med tilsvarende eller lignende språk og kultur.
Siste gang betegnelsen «illyrere» opptrer i historiske nedtegnelser er på 600-tallet e.Kr. og refererte da til en bysantinsk garnison som var stasjonert i den tidligere provinsen. Alle gjenværende stammer, unntatt kanskje de romaniserte valakere, ble slavifisert i løpet av middelalderen, mens moderne albansk kan være beslektet med en sørillyrisk dialekt.
Illyrere i gresk mytologi
I gresk mytologi var Illyrios sønn av Kadmos og Harmonia som til sist kom til å herske over Illyria og ble de eponymiske forfedrene til hele de illyriske folkene. Illyrios fikk mange sønner (Enkeleos, Autarieos, Dardanos, Maedos, Taulas og Perrhaebos) og døtre (Partho, Daortho, Dassaro og andre). Fra disse kom illyriske stammer som taulantere, partinere, dardaniere, autariatere, dassaretere og daorere. Autarieos hadde en sønn ved navn kalt Pannonios eller Paeon som fikk sønnene Skordiskos (mytisk opphav til stammen skordiskere) og Triballos (mytisk knyttet til kerkopere). En senere versjon av dette endret opphavet til at det var Polyfemos og Galateia som fødte Keltos (mytiske opphavet til keltere), Galas (mytiske opphavet til gallere) og Illyrios.
Opprinnelse
Den historiske begynnelse for de folkegruppene som senere ble oppfattet som illyrere skjedde tilnærmet rundt 1000 f.Kr. Opprinnelsen for illyrerne har forblitt et problem for dagens historikere som forsker på forhistorie. Alminnelig enighet blant primordialister, tilhengere av opphavlig opprinnelse er at de etnisk-språklige forfedrene til illyrerne, kalt for ur-illyrere (eller opphavlige illyrere), forgrenet seg fra hovedgruppen av den urindoeuropeiske stammen før jernalderen. Dagens teorier om illyrernes opprinnelse er basert om levninger av materiell kultur fra oldtiden som er funnet i området, men arkeologiske levninger alene har så langt ikke vært tilstrekkelig for å gi et endelig svar på spørsmålet om illyrernes etniske opphav.
Når ur-illyrere ble en særskilt folkegruppe har forblitt uklart. De framsto fra den bredere oldtidens balkangruppe ved jernalderen, skjønt siden språket ikke er kjent i detaljer, er det usikkert hvilken befolkning som skal bli klassifisert som «illyriske» basert på etnisk-språklige grunner, og mange stammer som formelt er klassifisert som illyriske er i dag betraktet som venetiske.
Kvasar
En kvasar (eng. quasar, som er en forkortelse for QUASi-stellAR radio source) er betegnelsen på en astronomisk elektromagnetisk kilde som har mye høyere energiproduksjon enn de mest lyssterke stjernene.
En kvasar kan sende ut like mye energi i form av stråling som flere gjennomsnittlige galakser sammenlagt. I optiske teleskoper ser kvasarer ut som veldig lyssvake stjerner (dvs. de er punktkilder, derav navnet), og har veldig høy rødforskyvning. Det er stor enighet om at denne rødforskyvningen er kosmologisk, jfr. Hubbles–Lemaîtres lov, som vil si at kvasarer må være veldig fjerne objekter og dermed veldig lyssterke.
Noen kvasarer viser en rask endring i luminositet, noe som tilsier at de har en liten utstrekning; et objekt kan ikke endre form fortere enn det tar lyset å reise fra den ene enden til den andre, jfr. lysets hastighet. Den høyeste rødforskyvningen som er observert for en kvasar er 6,4.
Det er nå bred enighet om at kvasarer drives av akkresjon av materie rundt supermassive sorte hull i kjernen til fjerne galakser. Dette gjør at kvasarer faller under en type galakser som kalles aktive galakser. Ingen annen mekanisme klarer å forklare den enorme energiproduksjonen og den raske variasjonen i formen.
Egenskaper til kvasarer
Man kjenner i dag til mer enn 60,000 kvasarer, som alle er observert med en betydelig rødforskyvning i spekteret, fra 0,06 til 6,4. Dette vil si at alle kvasarer ligger ved betydelige store avstander fra oss. Den nærmeste ligger 240 Mpc (780 millioner lysår) unna og den fjerneste 4 Gpc (13 milliarder lysår) unna. De fleste kjente kvasarer ligger mer enn 1,0 Gpc fra vårt solsystem. Siden lys bruker så lang tid på å reise så store avstander, betyr dette at vi ser kvasarer slik de eksisterte for lenge siden.
Selv om de er lyssvake når man observerer dem i optisk lys, tilsier den høye rødforskyvningen at kvasarer er de mest lyssterke objektene i det kjente univers. Den hittil mest lyssterke, kjente kvasaren er 3C 273 i stjernebildet Virgo. Den har en gjennomsnittlig tilsynelatende magnitude på 12,8 (sett gjennom et teleskop), men har en absolutt magnitude på -26,7. Dvs. at ved en avstand på 10 parsec ville denne kvasaren lyse like sterkt som Solen. Denne kvasarens luminositet er dermed rundt 2 billioner (2 x 10^12) ganger større enn Solen, eller rundt 100 ganger større enn den totale luminositeten til gjennomsnittlige store galakser som Melkeveien.
Den superlyssterke kvasaren APM 08279+5255 ble, da den ble oppdaget i 1998, gitt en absolutt magnitude på -32,2, men høyoppløselige bilder tatt med Hubble-teleskopet og det 10 meter store Keck-teleskopet viste at lysstyrken ble forsterket gjennom gravitasjonslinsing. En studie av gravitasjonslinsingen i dette systemet anslår at kvasarens lysstyrke har blitt forsterket med en faktor på ~10. Den er fremdeles betydelig mer lyssterk enn andre kvasarer i nærheten som for eksempel 3C 273. Man trodde først at HS 1946+7658 hadde en absolutt magnitude på -30,3, men denne ble også vist å være forsterket av gravitasjonslinsing.
Kvasarer varierer ofte i luminositet over forskjellige tidsperioder. Noen varierer i lysstyrke over noen få måneder, uker, dager eller timer. Disse observasjonene har gjort at forskere har satt fram teoreien om at kvasarer stråler ut energien i et veldig lite område, siden hver del av kvasaren må være i kontakt med andre deler på en tidskala som gjør det mulig å koordinere variasjonene i luminositeten. Derfor kan ikke en kvasar som varierer i løpet av noen uker være større enn noen lysuker i diameter.
Kvasarer har mange av de samme egenskapene som aktive galakser. Strålingen er ikke-termisk og noen har jet-strømmer og lober i likhet med radiogalakser. Kvasarer kan observeres i mange deler av det elektromagnetiske spekteret, inkludert radio, infrarød, optisk, UV, røntgen og til og med gammastråling, men de fleste kvasarer stråler mest i det infrarøde området.
Møysalen landskapsvernområde
Møysalen landskapsvernområde ble opprettet i 2003 og ligger sør og vest for Møysalen nasjonalpark i Hadsel, Lødingen og Sortland kommuner i Nordland. Landskapsvernområdet har et areal på 67 km², hvor 6 km² er sjøareal. Området er vernet for å ta vare på et vakkert kystalpint natur- og kulturlandskap med det biologiske mangfoldet og de kulturminnene som preger landskapet.
Melodifestivalen
Melodifestivalen er en årlig svensk musikkonkurranse der vinneren får representere Sverige i Eurovision Song Contest. Konkurransen arrangeres av Sveriges Television og er Sveriges svar på norske Melodi Grand Prix. Den første utgaven ble arrangert i 1959, og konkurransen har blitt arrangert hvert år siden – unntatt i 1964, 1970 og 1976. Syv av Melodifestivalen-vinnerne har også vunnet Eurovision Song Contest.
Historikk
Det er den svenske allmennkringkasteren SVT som sender konkurransen i Sverige, og som har ansvaret for å velge landets bidrag til Eurovision Song Contest. Sverige debuterte på en fjerdeplass i 1958, og året etter etablerte SVT en nasjonal finale for å velge landets sang og artist. Den nasjonale finalen fikk etter hvert navnet Melodifestivalen og har lenge vært et av de mest populære tv-programmene på svensk tv.
I 2010 var den fremtidige vinneren av Eurovision Song Contest 2015 Måns Zelmerlöw en av programlederne.
Mange vil delta
Få land tar Eurovision Song Contest like alvorlig som svenskene, noe som blant annet kommer til uttrykk i den svenske uttakingen. Mer enn 3000 sanger sendes inn til Melodifestivalen hvert år, og landets kjente artister og låtskrivere nærmest kniver om å få delta i konkurransen. Uttakingen går dessuten over seks uker hver vinter, og opptil en tredel av landet ser finalen.
Melodifestivalen følges også med stor interesse av Eurovision-fans verden over, og hundrevis av fans reiser hvert år til Stockholm for å få med seg den svenske finalen. Den svenske konkurransen har også vært inspirasjonskilde for andre land, blant annet NRK som i 2006 innførte delfinaler i Melodi Grand Prix etter mønster fra Sverige. I Eurovision Song Contest 2016 gjorde også Den europeiske kringkastingsunion om på den tradisjonsrike avstemningen. Endringen var inspirert av Melodifestivalen og ble gjort for å holde på spenningen til siste slutt.
Avlyste utgaver
Etter Sveriges debut i Eurovision Song Contest i 1958 har Sverige har stått over konkurransen ved tre anledninger: i 1964, 1970 og 1976. Disse tre årene ble det heller ikke holdt noen svensk finale. Fraværet i 1964 skyldtes en nasjonal artiststreik gjorde at SVT måtte avlyse Melodifestivalen og deretter trekke seg fra Eurovision Song Contest. I 1970 trakk Sverige seg sammen med Finland og Norge i protest mot at fire land hadde delt seieren i Eurovision Song Contest året før.
Avstemninger
Vinneren av Melodifestivalen har blitt kåret på ulike måter siden den første utgaven i 1959. De første årene var det som regel regionale fagjuryer som vurderte låtene, og i 1993 tok SVT i bruk telefonavstemning i Melodifestivalen for første gang. Siden 1999 har vinneren blitt kåret ved en kombinasjon av fagjuryer og seernes stemmer.
Mange kjente artister har deltatt i konkurransen, og flere av dem har fått sitt gjennombrudd gjennom Melodifestivalen – blant dem ABBA, Carola, Elisabeth Andreassen og Loreen.
Opp gjennom årene har konkurransen gått under ulike navn, blant annet Säg det med musik: Stora Schlagertävlingen, Eurovisionsschlagern og Svensk sångfestival. På folkemunne har konkurransen også blitt omtalt som Schlagerfestivalen og Schlager-SM. Lilla Melodifestivalen, Sveriges svar på Melodi Grand Prix Junior, er Melodifestivalen for barn.
Konkurransens navn
Opp gjennom årene har Melodifestivalen hatt flere forskjellige navn. Disse er:
Petusjki
Petusjki (russisk: Петушки́) er en by i Vladimir oblast i Russland. Den ligger på venstre bredd av elva Kljazma, rundt 65 km vest for Vladimir.
I Know Who Killed Me
I Know Who Killed Me er en thrillerfilm fra 2007, regissert av Chris Sivertson og med Lindsay Lohan i hovedrollen. Innspillingen av filmen startet den 16. desember 2006, og ble ferdig sent i februar 2007. Filmen har planlagt norgespremiere den 21. september 2007.
Petusjki
Den ble grunnlagt som en bosetning ved jernbanestasjonen Petusjki på Moskva – Vladimir-banen, som åpnet i 1861. Den fikk innvilget bystatus i 1965.
I Know Who Killed Me
Handling
Aubrey Fleming, en suksessfull og godt likt student ved college, forsvinner uten et spor. To uker etter at hun forsvant kommer hun tilbake på like mystisk vis, da hun blir funnet bevisstløs i en skog. Da den traumatiserte unge kvinnen våkner opp på sykehuset, forteller hun en forferdelig historie. Hun ble kidnappet, voldtatt og torturert. Kvinnen på sykehuset forteller imidlertid at hun ikke er Aubrey Fleming, og at den ekte Audrey fortsatt er i stor fare. Kvinnen sier at hun er en erotisk danser som heter Dakota Moss, og påstår at hennes identiske likhet med Aubrey bare er en bisarr tilfeldighet. Aubreys familie og doktorer forsøker å finne ut om kvinnen er Aubrey med hukommelsestap, eller om hun faktisk snakker sant.
Petusjki
Demografi
Befolkningsutvikling: ! År || Folketall || Kilde
Patron (romersk)
Patron (latin: patronus, flertall patroni, fra pater, «far») var en form for beskytter i det romerske klientsystemet. Patronen var ofte en mektig person som i bytte mot beskyttelse og gaver, fikk støtte fra romerske borgere. De som mottok gaver og beskyttelse mot å gi sin støtte ved valg og domstoler, blir gjerne kalt klienter. Forholdet var gjensidig i så måte at begge parter hadde fordeler (benificia) av hverandre, men usymmetrisk i så måte at klienten var prisgitt patronens velvilje når han trengte denne.
Etymologi
Patronus hadde betyndingen «beskytter, tidligere herre (av en frigjort slave»), forsvarer», og er avledet fra pater, «far», flertall patris. Patron i betydningen den som fremmer saken og beskytter en kunstner eller institusjon, vanligvis ved dennes rikdom, makt og innflytelse, er attestert fra slutten av 1300-tallet.
Fåglavik
Fåglavik er en tettbebyggelse i Herljunga og Vara kommune (Sverige)Vara kommune i Västra Götalands län i landskapet Västergötland i Sverige. I 2005 hadde tettstedet 209 innbyggere, hvorav 176 i Herrljunga kommune, men i 2010 var innbyggertallet sunket under 200, som er grensen for å regnes som tettsted i Sverige.
Bobsleigh under Vinter-OL 1924
Resultater
Dato: 2. februar
Både firer- og femmerbob var tillatt i denne øvelsen.
Gunnar Nilsen
Gunnar Nilsen (født 31. mars 1913 i Fredrikstad (Glemmen), død 3. oktober 1984 i Fredrikstad) var en norsk forretningsmann og pionèr innen matvarebransjen. Han grunnla matvareprodusenten Stabburet, og ble kjent under tilnavnet «Stabbur-Nilsen».
Nilsen begynte med handel og produksjon allerede da han gikk på folkeskolen. Han åpnet sin første butikk 19 år gammel, og i 1936 utvidet han fra tobakkskiosk til delikatesseforretning med egen produksjon. Denne kalte han Stabburet matsenter, som ble Norges første selvbetjente dagligvarebutikk. Han utvidet stadig. Under og like etter andre verdenskrig baserte han seg mest på fisk, men da kjøttrasjoneringen ble avviklet i 1950 la han raskt om. Han ble etter hvert en av landets største produsenter av kjøtthermetikk. Han bedrev effektiv og personlig markedsføring, og han var en ivrig lobbyist for å få gjennomført sine planer.
Produksjonen ble i 1969 solgt til Denofa-Lilleborg. Matbutikken "Stabburet matcenter Gunnar Nilsen", som var en av landets største, ble beholdt av familien frem til 1985.
Nilsen var avholdsmann hele sitt liv, og han brukte mye krefter på å hjelpe folk med alkoholproblemer, blant annet med jobb i konsernet. Da butikken ble solgt, var det med klausul om at det ikke skulle selges alhoholholdige drikker så lenge Nilsen eller kona levde. Han var også en av initiativtakerne til det alkoholfrie ølet Zero.
Nilsen var en tid formann i Fredrikstad Fotballklubb. I 1972 ble han utnevnt til ridder av St. Olavs Orden. Han har en gate oppkalt etter seg sentralt i hjembyen.
Tidsskriftet Løvetann
Tidsskriftet Løvetann var et norsk tidsskrift som ble utgitt i perioden 1977–2003, det meste av tiden med fire eller seks nummer årlig.
Tidsskriftet inneholdt artikler og debattinnlegg om homopolitikk og organisasjonsarbeid, nyheter, intervjuer og reportasjer, anmeldelser av litteratur, film, musikk og teater, og dekket den framvoksende homoforskningen.
Tormod Knutsons vei (Oslo)
Tormod Knutsons vei (4–10; ingen oddetallsadreser) er en vei Grorud (bydel Grorud) i Oslo. Den går fra Grorudveien til Rasmusbakken, et stykke vest for Grorud kirkegård.
Tidsskriftet Løvetann
De første årene var redaksjonen en gruppe i Arbeidsgrupper for Homofil Frigjøring (AHF), men ble snart et selvstendig redaksjonskollektiv.
Tormod Knutsons vei (Oslo)
Veien fikk navn i 1955 etter Tormod Knutson (1863–1955), som var overlærer ved Grorud skole i 1913–34.
Tidsskriftet Løvetann
Tidsskriftet ble gitt ut på frivillig, ulønnet basis. Alle redaksjonsmedlemmer og bidragsytere arbeidet gratis.
Etter at tidsskriftet opphørte laget noen av redaksjonsmedlemmene en komplett oversikt over innholdet i alle utgavene. Dette registeret er søkbart og åpent for alle.
Rick Allen
Richard John Cyril «Rick» Allen (født 1. november 1963, Dronfield, Derbyshire) er en engelsk trommeslager, kjent fra hardrock-bandet Def Leppard.
Han mistet den venstre armen i en bilulykke i 1984. Ved bruk av et tilpasset trommesett, så spiller han med en arm.
Fylkesvei 6874
Fylkesvei 6874 (Fv6874) går mellom Levanger sentrum og Kirksvegrind i Levanger kommune.
Før Trøndelag fylke ble opprettet 1. januar 2018 hadde veien betegnelsen fylkesvei 125 (Nord-Trøndelag).
Annelund
Annelund er et tettsted i Herljunga i Västra Götalands län i landskapet Västergötland i Sverige. I 2010 hadde tettstedet 519 innbyggere.
Becher Gale
Gale vant to olympiske bronsemedaljer i roing under Sommer-OL 1908 i London. Han var med på den canadiske åtteren som beseiret en norsk åtter i kvartfinalen men som tapte semifinalen til en britisk båt som siden vant finalen. Han kom også på tredjeplass i firer uten styrmann sammen med Gordon Balfour, Charles Riddy og Geoffrey Taylor.
Ljung
Ljung er et tettsted i Herljunga i Västra Götalands län i landskapet Västergötland i Sverige. I 2010 hadde tettstedet 734 innbyggere.
Gorgonzola
Gorgonzola er en av Italias mest kjente blåmuggoster som kan bli produsert av både pasteurisert og upasteurisert kumelk. Muggkulturen Penicillium glaucum blir tilsatt slik at det dannes et nettverk av blåmugg igjennom osten. Navnet stammer fra ostens opprinnelsessted Gorgonzola som ligger ca. 18 km nordøst for Milano.